U-I-398/02
Natisni
Opravilna št.:
U-I-398/02
Datum odločitve:
28. 10. 2004
ECLI:
ECLI:SI:USRS:2004:U.I.398.02
Akt:
Odlok o višini prispevka za priključitev na kanalizacijsko omrežje Občine Lendava (Uradni list RS, št. 66/02)
Izrek:
Pobuda za začetek postopka za oceno ustavnosti in zakonitosti Odloka o višini prispevka za priključitev na kanalizacijsko omrežje Občine Lendava (Uradni list RS, št. 66/02) se zavrže.
Evidenčni stavek:
Ustavno sodišče zavrže pobudo, če pobudnik ne izkaže svojega pravnega interesa, kajti po ustaljeni ustavnosodni presoji mora biti pravni interes neposreden in konkreten, morebitna ugotovitev pobudnikovemu predlogu pa mora privesti do izboljšanja njegovega pravnega položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.2.1.6 - Ustavno sodstvo - Vrste vlog - Vloga državnega in drugega organa - Organ lokalne samouprave.
Pravna podlaga:
Člen 25, Zakon o Ustavnem sodišču[ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Krajevna skupnost Lendava
Datum vloge:
20. 11. 2002
Vrsta odločitve:
sklep
Vrsta rešitve:
zavrženje
Dokument:
US24012
Dokument v PDF obliki:
U-I-398-02.pdf
116 KB
Prenesite datoteko
U-I-398/02-8
28. 10. 2004
SKLEP
Ustavno sodišče je v postopku za preizkus pobude Krajevne skupnosti Lendava, ki jo zastopa Dejan Rituper, odvetnik v Lendavi, na seji dne 28. oktobra 2004
sklenilo:
Pobuda za začetek postopka za oceno ustavnosti in zakonitosti Odloka o višini prispevka za priključitev na kanalizacijsko omrežje Občine Lendava (Uradni list RS, št. 66/02) se zavrže.
Obrazložitev
1. Krajevna skupnost Lendava izpodbija Odlok o višini prispevka za priključitev na kanalizacijsko omrežje Občine Lendava (v nadaljevanju Odlok), ker določa plačilo priključnine v enaki višini tako za uporabnike novozgrajene kot za uporabnike rekonstruirane kanalizacije v Občini Lendava. Kanalizacijo v mestu Lendava naj bi zgradili krajani sami iz sredstev komunalnega prispevka, s samoprispevkom, s plačevanjem nadomestila za uporabo stavbnega zemljišča in kanalščine. Druge krajevne skupnosti Občine naj ne bi imele zgrajene kanalizacijske infrastrukture. Zato naj bi bil izpodbijani Odlok v neskladju s 14. členom Ustave, ker predpisuje enako obveznost tako za krajane mesta Lendave kot za krajane drugih krajevnih skupnosti, ki še nimajo zgrajene kanalizacije.
2. V skladu z drugim odstavkom 162. člena Ustave lahko vsakdo da pobudo za začetek postopka pred Ustavnim sodiščem, če izkaže svoj pravni interes. Drugi odstavek 24. člena Zakona o Ustavnem sodišču (Uradni list RS, št. 15/94 - v nadaljevanju ZUstS) določa, da je pravni interes za vložitev pobude podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma pravni položaj. Po ustaljeni ustavnosodni presoji mora biti pravni interes neposreden in konkreten, morebitna ugoditev pobudnikovemu predlogu mora privesti do izboljšanja njegovega pravnega položaja.
3. Krajevna skupnost bi lahko imela pravni interes, če bi šlo za oceno ustavnosti predpisov, ki neposredno posegajo v pravice, pravni interes ali položaj krajevne skupnosti, ne pa tudi za oceno predpisov, ki posegajo v pravice prebivalcev krajevne skupnosti (odločba št. U-I-298/95 z dne 27. 2. 1997, Uradni list RS, št. 15/97 in OdlUS VI, 23). Krajevna skupnost namreč ne more nastopati pred Ustavnim sodiščem kot zastopnik prebivalcev njenega območja.
4. Glede na navedeno pobudnici ni bilo mogoče priznati pravnega interesa za vložitev pobude, zato je Ustavno sodišče pobudo zavrglo.
5. Ustavno sodišče je sprejelo ta sklep na podlagi 25. člena ZUstS v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednica
dr. Dragica Wedam Lukić